
             REPUBLIKA HRVATSKA
KRAPINSKO - ZAGORSKA ŽUPANIJA
1.                 OPĆINA MAČE
  Jedinstveni upravni odjel

KLASA: UP/I-112-02/26-01/01
URBROJ: 2140-21-02-26-01
Mače, 12.10.2026.

Na temelju članka 5. stavka 1. Zakona o službenicima i namještenicima u lokalnoj i područnoj (regionalnoj) samoupravi (''Narodne novine'' br. 86/08, 61/11, 04/18, 112/19 i 17/25- dalje u tekstu Zakon), postupajući po službenoj dužnosti u predmetu prijma u službu JASMINE BOČKAJ, OIB: 49011252750, na određeno vrijeme radi zamjene duže odsutne službenice, na radno mjesto viši stručni suradnik za projekte i računovodstvene poslove Pročelnica Jedinstvenog upravnog odjela Općine Mače donosi

R J E Š E N J E 
o prijmu u službu na određeno vrijeme

1. JASMINA BOČKAJ, magistar ekonomije, sa ukupno 6 godina i 3 mjeseca i 23 dana radnog staža od toga 5 godina 8 mjeseci i 22 dana radnog iskustva u struci na odgovarajućim poslovima, bez položenog državnog ispita II razine, prima se u službu u Jedinstveni upravni odjel Općine Mače na određeno vrijeme radi zamjene duže odsutne službenice, na radno mjesto viši stručni suradnik za projekte i računovodstvene poslove
2. Imenovanoj se utvrđuje rad na određeno vrijeme  do povratka odsutne službenice uz obvezni probni rad u trajanju od dva mjeseca.
3. Imenovana je dužna položiti državni ispit II razine u roku od godine dana od dana početka rada u službi utvrđenog rješenjem o rasporedu na radno mjesto . 
4. Datum početka rada,  podaci o plaći  i drugi podaci propisani u članku 27. stavka 2. Zakona biti će utvrđeni Rješenjem o rasporedu na radno mjesto po izvršnosti Rješenja o prijmu u službu.

O b r a z l o ž e n j e
Pročelnica Jedinstvenog upravnog odjela Općine Mače dana 31.08.2026. godine raspisala je Oglas za prijam u službu na određeno vrijeme radi zamjene duže vrijeme odsutne službenice do njenog povratka na rad u Jedinstveni upravni odjel Općine Mače – 1 izvršitelj/ica  na radno mjesto viši stručni suradnik za projekte i računovodstvene poslove.
Oglas je objavljen na stranicama Hrvatskog zavoda za zapošljavanje i na web stranici Općine Mače dana 31.08.2026. Rok za podnošenje prijava bio je 8 dana od dana objave Oglasa na stranicama Hrvatskog zavoda za zapošljavanje odnosno 08. rujna 2026. godine. 
	Propisani opći uvjeti za prijam u službu bili su:  punoljetnost,  hrvatsko državljanstvo i  zdravstvena sposobnost za obavljanje poslova radnog mjesta na koje se osoba prima. Osim općih uvjeta za prijam u službu od kandidata se tražilo da ispunjavaju i sljedeće posebne uvjete:  sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomske struke,  najmanje 1 godina radnog iskustva na odgovarajućim poslovima, položen državni ispit II razine, aktivno znanje najmanje jednog stranog jezika, poznavanje rada na računalu, vozačka dozvola B kategorije. 
Uz pisanu prijavu na Oglas bilo je potrebno priložiti: vlastoručno potpisanu prijavu, životopis, dokaz o hrvatskom državljanstvu (preslika važeće osobne iskaznice, putovnice, vojne iskaznice ili domovnice) ili Elektronički zapis iz Knjige državljana, dokaz o traženoj razini obrazovanja (preslika diplome, potvrde ili uvjerenja), dokaz o položenom državnom ispitu       (svjedodžba ili uvjerenje), dokaz o ukupnom radnom iskustvu (ispis Elektroničkog zapisa o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrda o podacima evidentiranim u matičnoj evidenciji Hrvatskog zavoda za mirovinsko osiguranje), dokaz o radnom iskustvu na odgovarajućim poslovima u trajanju od najmanje 1 godine, iz kojeg je vidljivo da je podnositelj prijave obavljao poslove u traženoj stručnoj spremi i struci i razdoblje u kojem je obavljao te poslove, a koje radno iskustvo je evidentirano u Elektroničkom zapisu o podacima evidentiranim u matičnoj evidenciji Hrvatskog zavoda za mirovinsko osiguranje ili Potvrdi o podacima evidentiranim u matičnoj evidenciji Hrvatskog zavoda za mirovinsko osiguranje (ugovor o radu, rješenje ili potvrda poslodavca), dokaz o posjedovanju vozačke dozvole B kategorije (preslika važeće vozačke dozvole B kategorije), vlastoručno potpisanu izjavu da kod podnositelja prijave ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi.

Sukladno članku 20. Zakona, imenovano je Povjerenstvo za provedbu Oglasa za prijam u službu na određeno vrijeme radi zamjene duže vrijeme odsutne službenice koje je utvrdilo da je na Oglas pristiglo 5 prijava, od čega su 3 prijave ispunjavale formalne uvjete te su kandidatkinje pozvane na prethodnu provjeru znanja i sposobnosti dana 18.09.2026. godine. Navedenoj prethodnoj provjeri znanja i sposobnosti pristupile su 2 kandidatkinje. Nakon provedene prethodne provjere znanja i sposobnosti kandidatkinja te održanog intervjua,  Povjerenstvo za prijam u službu dostavilo je Pročelnici Jedinstvenog upravnog odjela Općine Mače Izvješće  o provedenom postupku i rang listu iz koje je vidljivo da je Jasmina Bočkaj ostvarila ukupno 19,5 bodova od mogućih 20,00 bodova, te ispunjava sve propisane uvjete za prijam u službu.
Slijedom navedenoga Pročelnica Jedinstvenog upravnog odjela Općine Mače, je na određeno vrijeme radi zamjene duže odsutne službenice, na radno mjesto viši stručni suradnik za projekte i računovodstvene poslove izabrala Jasminu Bočkaj. Imenovanoj je dostavljena Obavijest o izboru, u kojoj je  pozvana da dostavi uvjerenje nadležnog suda da se protiv nje ne vodi kazneni postupak i uvjerenje o zdravstvenoj sposobnosti za obavljanje poslova radnog mjesta te da dostavi na uvid izvornike dokaza o ispunjavanju formalnih uvjeta iz Oglasa, uz upozorenje da se nedostavljanje traženih isprava smatra odustankom od prijma u službu. Imenovana je dostavila tražena uvjerenja dana 29.09.2026. godine te je tada dala na uvid izvornike dokaza o ispunjavanju formalnih uvjeta. Nakon izbora, a prije donošenja Rješenja o prijmu, po službenoj dužnosti za imenovanu je izvršena provjera nepostojanja ostalih zapreka za prijam u službu iz članka 23.c stavka 3. Zakona. Navedeno uvjerenje zaprimljeno je od strane Ministarstva pravosuđa, uprave i digitalne transformacije dana 07.10.2026. godine.
Budući da je izabrana kandidatkinja je u ostavljenom roku dostavila tražena uvjerenja  i predočila na uvid izvornike dokaza o ispunjavanju formalnih uvjeta iz Oglasa te je sukladno svemu navedenome riješeno kao u točci 1. izreke ovog Rješenja o prijmu u službu.
	Probni rad naveden u točci 2. temelji se na odredbama članka 28. Zakona. 
	Obveza polaganja državnog ispita navedena u točci 3. temelji se na odredbama članka 14. Zakona
	Datum početka rada,  podaci o plaći  i drugi podaci propisani u članku 27. navedeni u točki 4. temelje se na odredbi članka 27. stavka 1 i 2. Zakona.
Sukladno odredbama članka 25. stavak 1. Zakona ovo Rješenje dostavlja se kandidatima prijavljenim na Oglas javnom objavom na web stranici Općine Mače,  https://opcina-mace.hr/. Dostava svim kandidatima smatra se obavljenom istekom osmog dana od dana javne objave Rješenja na web stranici Općine Mače. 



UPUTA O PRAVNOM  LIJEKU:
Protiv ovog Rješenja može se podnijeti Žalba Načelnici Općine Mače, u roku od 15 dana od dana dostave ovog Rješenja. Žalba se predaje Jedinstvenom upravnom odjelu  Općine Mače neposredno ili šalje poštom, a može se izjaviti i usmeno na zapisnik. Stranka se može odreći prava na žalbu u pisanom obliku ili usmeno na zapisnik od dana primitka ovog Rješenja do dana isteka roka za izjavljivanje žalbe. Žalba ne odgađa izvršenje Rješenja o prijmu u službu na određeno vrijeme. 



								    Pročelnica
							Jedinstvenog upravnog odjela 
Općine Mače
         Ljiljana Trčak, oec.








DOSTAVITI:
1. Kandidatima – svima, javnom objavom na mrežnoj stranici Općine Mače
2. Jedinstveni upravni odjel Općine Mače- osobni očevidnik
3. U spis

